2 верасня

2 верасня — дзвесце сорак пяты (дзвесце сорак шосты ў высакосны год) дзень года па Грыгарыянскім календары.

 Падзеі 
 490 да н.э.: Пасля бітвы пры Марафоне Фідзіпід пераадолеў бегучы 26 км ад Марафона да Афінаў, каб паведаміць аб перамозе.
 44 да н.э.: Фараонка Клеапатра VII надала свайму сыну Пталемею XV палову ўлады ў Егіпце
 44 да н.э.: Першая прамова Цыцэрона супраць Марка Антонія.
 31 да н.э.: Бітва пры Акцыуме — Актавіян перамог флот Марка Антонія і Клеапатры.
 911: Дэлегаты князя Алега падпісалі гандлёвае пагадненне з Візантыяй.
 1192: Рычард Львінае Сэрца і Саладзін падпісалі мірны дагавор, паводле якога Іерусалім заставаўся пад арабскім кантролем, але быў адчынены для хрысціянскіх паломнікаў з Еўропы.
 1621: Пачалася бітва пад Хацінам у час вайны Рэчы Паспалітай і Турцыі.
 1666: Пачаўся Вялікі лонданскі пажар: каля 10 тыс. дамоў згарэлі на працягу 3 дзён.
 1737: У Гомелі здарыўся пажар, які ахапіў значную частку горада і прывёў да адчувальных страт.
 1752: Злучанае Каралеўства перайшло на Грыгарыянскі каляндар.
 1792: Верасеньская разня падчас Французскае рэвалюцыі: мітынгуючы натоўп забівае трох каталіцкіх біскупаў і больш за дзвесце манахаў.
 1807: Бамбаваннем Капенгагена Вялікабрытанія перасцерагла Данію ад думкі капітуляваць перад Напалеонам і аддаць яму, такім чынам, дацкі флот.
 1862: Аўраам Лінкальн аднаўляе Джорджа МакКлелана на пасадзе галоўнакамандуючага паўночнай арміі падчас Грамадзянскай вайны ў ЗША.
 1864: У ЗША паўночная армія ўвайшла ў Атланту, штат Джорджыя.
 1870: Франка-пруская вайна: у бітве пры Седане прускія войскі захапілі ў палон Напалеона III і 100 тыс. яго салдатаў.
 1898: Бітва пры Амдурмане: Вялікабрытанія пашырае ўплыў на Судан.
 1901: Віцэ-прэзідэнт ЗША Тэадор Рузвельт сказаў: «Гаварыце мякка, трымаючы вялізную дубіну» — фраза зрабілася афарызмам.
 1935: Моцны ўраган пайшоў на Фларыду, загінула 423 чалавекі.
 1939: Гданьск захоплены нацысцкай Германіяй.
 1945: Капітуляцыя Японіі ў Другой сусветнай вайне.
 1945: В’етнам абвясціў незалежнасць.
 1958: Амерыканскі самалёт C-130A-II падбіты каля Ерэвана, увесь экіпаж загінуў.
 1963: Першая тэлевізійная перадача навінаў у ЗША — CBS Evening News.
 1969: Першы аўтаматычны адказвальнік усталяваны ў Цэнтры Роквіль, што ў Нью-Ёрку.
 1987: У Маскве судзяць Маціяса Руста, што прыляцеў на Чырвоную Плошчу на ўласным самалёце ў маі 1987 года.
 1990: Прыднястроўе абвясціла сябе асобнай савецкай рэспублікай.
 1991: ЗША прызнала незалежнасць Эстоніі, Латвіі і Літвы.
 1995: Зала славутасцяў рок-н-ролу адкрылася ў Кліўлендзе, Агая.
 1996: Афіцыйныя ўлады Філіпінаў падпісалі мір з Нацыянальным Вызваленчым Фронтам Мора.

 Нарадзіліся 
 1838: Ліліуакалані, апошняя каралева Гавайскіх астравоў (пам. 1917)
 1853: Вільгельм Оствальд, нямецкі хімік, лаўрэат Нобелеўскай прэміі па хіміі (пам. 1932)
 1862: Генрых Кнір, нямецкі мастак
 1877: Фрэдэрык Содзі, англійскі хімік, лаўрэат Нобелеўскай прэміі па хіміі (пам. 1956)
 1889: Ісак Груневальд, шведскі мастак
 1894: Іозеф Рот, аўстрыйскі пісьменнік (пам. 1939)
 1913: Біл Шэнклі, шатландскі футбольны трэнер
 1923: Рэнэ Том, французскі матэматык
 1933: Мацьё Керэку, прэзідэнт Беніна
 1946: Паава Вяюрунен, фінскі дзяржаўны дзеяч
 1952: Дзмітрый Аляксандравіч Апарын, беларускі хімік-арганік
 1953: Джон Зорн, амерыканскі кампазітар
 1954: Павел Леанідавіч Бранштэтэр, беларускі фотамастак
 1955: Яўген Мірановіч, беларускі і польскі гісторык, грамадска-культурны дзеяч
 1964: Кіану Рыўз, амерыканскі акцёр
 1966: Сальма Хаек, мексіканская актрыса
 1969: Роберт Хабек, нямецкі палітык

 Памерлі 
 421: Канстанцый III, рымскі імператар
 595: Іаан IV Поснік, Патрыярх Канстанцінопальскі
 1031: Святы Эмерык, каталіцкі святы
 1800: Мацей Радзівіл, беларускі драматург, кампазітар, аўтар лібрэта аперэт (нар. 10.11.1749)
 1814: Жан Эмануэль Жылібер, французскі натураліст, хірург і анатом, стваральнік і кіраўнік Гродзенскай медыцынскай акадэміі (нар. 21.6.1741)
 1910: Анры Русо, французскі мастак-прымітывіст
 1937: П’ер дэ Кубертэн, заснавальнік сучасных Алімпійскіх гульняў (нар. 1863)
 1969: Хо Шы Мін, в’етнамскі прэзідэнт (нар. 1890)
 1970: Васіль Сухамлінскі, украінскі савецкі педагог
 1973: Джон Рональд Руэл Толкін, брытанскі пісьменнік і мовазнаўца
 1991: Альфонса Гарсія Роблес, мексіканскі дыпламат, лаўрэат Нобелеўскай прэміі міру
 1992: Барбара Мак-Клінтак, амерыканскі навуковец
 1998: Мікола Гайдук, беларускі пісьменнік, журналіст, краязнавец, настаўнік (нар. 29.5.1933)
 2016: Іслам Карымаў, прэзідэнт Узбекістана (нар. 30.1.1938)

 Святкуюць 
  В’етнам: Дзень незалежнасці
  Прыднястроўе: Дзень незалежнасці

902